	കാർഷിക മേഖല

കാർഷിക സമ്യദ്ധിയും സ്വയംപര്യാപ്‌തതയും ലക്ഷ്യമിട്ടുള്ള ബഹുമുഖ പദ്ധതികളാണ് മുളന്തുരുത്തി ബ്ലോക്ക് പഞ്ചായത്ത് വിഭാവനം ചെയ്യുന്നത്. വീണ്ടെടുപ്പ്, പരമ്പരാഗത നെൽകൃഷിയുടെ വനിതകളുടെ സാമ്പത്തിക ശാക്തീകരണം ലക്ഷ്യമിട്ട് ചെറുകിട വനിതാ കർഷകർക്കും ഗ്രൂപ്പുകൾക്കുമായി ശാസ്ത്രീയ കൂൺ കൃഷി വികസനത്തിന് സബ്‌സിഡി അനുവദിക്കുന്നതിനൊപ്പം വിപണന മേഖലയിലെ ആധുനികവൽക്കരണം എന്നിവയ്ക്ക് ബജറ്റ് മുൻഗണന നൽകിയിട്ടുണ്ട്.
മൂന്ന് വർഷത്തിലധികമായി തരിശായി കിടക്കുന്ന ഭൂമിയിൽ നെൽകൃഷി വ്യാപിപ്പിക്കുന്നതിനായി ധനസഹായം നൽകുന്ന സംയുക്ത  പദ്ധതി, വർദ്ധിച്ചുവരുന്ന കൂലിച്ചിലവ് കാർഷിക മേഖലയ്ക്ക് വെല്ലുവിളിയാകുന്ന സാഹചര്യത്തിൽ പച്ചക്കറി, വാഴ, നെൽകൃഷി എന്നിവ പ്രോത്സാഹിപ്പിക്കുന്നതിനായി കൂലിച്ചിലവ് സബ്‌സിഡി നൽകുന്ന പദ്ധതി.
 പ്രാദേശിക ഉൽപ്പന്നങ്ങളുടെ വിപണനം ശക്തിപ്പെടുത്തുന്നതിനായി ബ്ലോക്കിന് കീഴിലുള്ള എക്കോ ഷോപ്പുകൾക്കും എഫ്.പി.ഒകൾക്കും ഇൻഫ്രാസ്ട്രക്‌ചർ സപ്പോർട്ടായി ആകെ ചിലവിന്റെ 50 ശതമാനം വാർഷിക  നസഹായവും ഈ ബജറ്റ് ഉറപ്പാക്കുന്നു.   
ഉല്പാദന വർദ്ധനവിനോടൊപ്പം തന്നെ  കർഷകർക്ക് മികച്ച വിപണന സൗകര്യങ്ങൾ കൂടി ഉറപ്പാക്കുന്നതിലൂടെ മുളന്തുരുത്തിയുടെ കാർഷിക മേഖലയ്ക്ക് പുതിയൊരു ഉണർവ് നൽകാൻ ഈ ബജറ്റ് ലക്ഷ്യമിടുന്നു.  ഈ പദ്ധതികൾ സമയബന്ധിതമായി  നടപ്പിലാക്കുന്നതിലൂടെ സുസ്ഥിരമായ  ഗ്രാമീണ വികസനം സാധ്യമാകുമെന്ന് ബ്ലോക്ക് പഞ്ചായത്ത്  പ്രത്യാശിക്കുന്നു.






പട്ടികജാതി പട്ടികവർഗ്ഗം

അംബേദ്‌കർ ഗ്രാമ വികസന പദ്ധതിയിൽ ഉൾപ്പെടാത്തതും എന്നാൽ അടിസ്ഥാന സൗകര്യ വികസനം ആവശ്യമായ ഗ്രാമങ്ങളുടെ സമഗ്ര പുരോഗതിയ്ക്കായി ആവിഷ്‌കരിച്ച ഐശ്വര്യ ഗ്രാമം പദ്ധതിയ്ക്കായി തിരഞ്ഞെടുക്കുന്ന ഓരോ ഗ്രാമത്തിനും 25 ലക്ഷം രൂപ വീതം അനുവദിക്കുന്നു .പട്ടികജാതി വികസന വകുപ്പിന്റെ പ്രധാന മേഖല വിദ്യാഭ്യാസ പുരോഗതിയുമായി ബന്ധപ്പെട്ട പ്രവർത്തനങ്ങളാണ്. പഠന മുറി സ്കോളർഷിപ് ഉൾപ്പെടെ വിവിധ വിദ്യാഭ്യാസ പദ്ധതികൾ നടപ്പിലാക്കി വരുന്നു. പട്ടികജാതി പട്ടികവർഗ്ഗ വിഭാഗങ്ങളുടെ ഉന്നമനത്തിനായി ഭൂരഹിത പുനരധിവാസ പദ്ധതി, ഭവന പൂർത്തീകരണ പദ്ധതി, ആരോഗ്യസുരക്ഷാ പദ്ധതി എന്നിവ നടപ്പിലാക്കി വരുന്നു. പട്ടിക ജാതി വിഭാഗത്തിൽപെട്ട യുവജനങ്ങൾക്ക് ടൂറിസം മേഖലയിൽ പഠനവും അതോടൊപ്പം ജോലിയും താമസസൗകര്യത്തോടേ സൗജന്യ പരിശീലനം എന്നിവ നൽകിവരുന്നു

വനിത തൊഴിൽസംരംഭം

